Imaṣriyen stufan-d ussan-a, siwa Idzayriyen i yesean d ccYel, ihi atan sserbaken rennun deg izugar-nsen. Wwḍen almi d asen-nnan » D nekkni i d awen-yeslemden ula d taerabt, acku kunwi mačči d aeraben ay tellam! ».
Ineggur-a(Idzayriyen) aṭas deg-sen i yerfan nezzeh. Tecḍeḥ zdat wallen-nsen tidet qerriḥen d tabueeryant. UYen-tent akken yessefk deg wulawen: Aeraben i ḥemmlen ugin-ten, tuYalin s aẓar ugin-tt neY ṣeḍḥan yes-s » laṣel-ik yezgel-ik, win tebYiḍ yugi-k, mel-iyi-d anwa i k-ilan? ».
Seg wasmi d-necfa i yemma-s n ddunit tella, d nutni ttkellixen Yef yiman-nsen, ttaran iman-nsen d Aeraben ur llin, yerna wigi zegren tilas s tieerbubt-nsen, rran iman-nsen d Aeraben s tussda. Mi akken yerra iman-is Urumi am wakken s tidet yeffeY si tmurt n Ledzayer di 1962, s wurfan d lYecc i d-yedden Benbella, mi akken yenna: » Ledzayer d taerabt, d taerabt, d taerabt!! ». Yenna-t-id tikkelt yerna yules-as-d snat tikkal, yessed-it deg wallaYen. Yal tikkelt mi ara d-teffeY tarwa n tmurt n yeqbayliyen s iberdan, Cennun yemdanen s wafud, qqaren » Ur nelli ara d aeraben! », imiren Idzayriyen-nniḍen ttṣeḍḥin zdat wigi llan Yilen-ten d atmaten. NuYal-asen d aẓru neY d adYaY di tarkast. Lemmer ttafen ad meḍlen ssemm-nneY seddaw tmurt. Maca, ur yelli d acu ur srisen ara deg iqerray-nneY: Tutlayt tayemmat ur tt-nelmid ara deg iYerbazen am wakken lemden akk iYerfan-nniḍen s tmeslayt-nsen timsal n ddunit deg uYerbaz, adabu d awezYi ad tafeḍ Aqbayli d netta i yellan d aqerru n tmacint-is, Yas ulamma d Iqbayliyen i d-yufraren di yal annar n tmusni yerna d nutni i yennuYen Arumi, takurmut n at txidas am nutni rran-tt d axxam n waggagen-nneY, aeebbuḍ n tmettant nefqen-as-d s tarwa-nneY war cceḥa…atg.
« Ayen akk srewten d wayen ẓẓan, megren-t-id, yeddem-it waḍu », akka iḥulfan s yiman-nsen ass-a, s kra din iruḥ, a ziY yelha wanzi-nni « seddaw webrid, sennig webrid, leqrar-is d abrid », siwa tidet i d tidet. Ččuren wulawen, qebren rnan tuṭṭfa n yimi. D acu d asen-d-yegran tura? Llan kra deg-sen nudan amek ara d-afen ayen ara sen-yeqden taswin-nsen xerṣum ulammer s umezruy. AYmis n iYallen uffiren (Ccuruq) yettwassnen s tiyitwin-is mgal Iqbayliyen n tidet, win akken yeqqaren daYen ulac d acu d-yezgan sennig tutlayt taerabt yewweḍ almi d-yura Yef Cacnaq, agellid amaziY yeYleb imaṣriyen deg useggas 950 z.t.!!! DaYen mačči d Ccuruq kan i terra tmara s amezruy imaziYen, yesseqdec d ttawil i tririt n ttar mgal adabu d wegdud amaṣri iwumi yeṭṭef tuḥsift.
Γur-i yiwen umeddakel di twuri (lxedma) leḥmala-s metwal taeerbubt tezger akin i tayri, yesleblub taerabt s wacciwen-is, mi akken yesla i wayen t-yerran ur yuminen ara ula d imeẓẓuYen-is, yenna-yi-d: « Teẓriḍ ay ameddakel, almi d iḍelli i ḥulfaY i tikkelt tamenzut di ddunit-iw s uẓar amaziY yerna s tidet ». SsakdeY-t, uYaleY nniY-as »Ugten iẓuran imaziYen ay ameddakel, nekk timmuzYa-w d taqbaylit! ».
kab_Latn kab_Latn kab_Latn kab_Latn kab_Latn